*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*2. számú előterjesztés*

Bátaszék Város Önkormányzat Képviselő-testületének 2022. január 26-án

1. órakor megtartandó ülésére

A BÁT-KOM 2004 Kft. 2022. évi üzleti tervének elfogadása

|  |
| --- |
| **Előterjesztő:** Pap Péter ügyvezető  **Készítette**: Pap Péter ügyvezető    **Törvényességi ellenőrzést végezte:** ----------------------  **Tárgyalja:**  PG Bizottság: 2022. 01. 25.  Felügyelő Bizottság: 2022. 01. 19. |

**Tisztelt Képviselő- testület!**

* 1. **A társaság főbb célja**

A Kft. legfontosabb céljának tekinti a környezeti kultúra színvonalának, a zöldterületek mennyiségének és minőségének, a köztisztaság állapotának fejlesztését. Alapfeladata a közparkok, fenntartása a lakók rekreációs igényeinek színvonalas kielégítése, összességében a városi ökoszisztéma állapotának folyamatos szinten tartása, fejlesztése. Ugyancsak feladatunknak tekintjük a környezettudatos életmód népszerűsítését, a környezetvédelmi szempontok érvényre juttatását.

Kiemelt cél továbbá a vállalkozási tevékenység megfelelő színvonalú elvégzése szerződéses partnereink megelégedésére.

* 1. **A 2022. évi célok**

Feladataink meghatározása során figyelembe vettük a makrogazdasági hatásokat, az önkormányzat középtávú célkitűzéseit és a hatályos szerződésekben vállalt kötelezettségeinket, az ismert igényeket, valamint a rendelkezésünkre álló erőforrásokat.

Az üzleti terv megbontva is tartalmazza a tervezési adatokat, mivel a terv elfogadása a 2022. évben történik.

Az üzleti tervet a jelenlegi járványhelyzet figyelembe vételével teljes körűen készítettük, minden intézményünk a járványhelyzet előtti rendnek megfelelően fog üzemelni az év során. Fejlesztési célok nem szerepelnek 2022-ben az üzleti tervben, a jelen állapotokat figyelembe véve az alábbi célokat tűztük ki:

Elsődleges célunk a szolgáltatásunk színvonalának folyamatos szinten tartása, valamint a társaság törvényes működésének fenntartása.

A városüzemeltetési, karbantartási feladatok terén a közcélú foglalkoztatás részvételi arányának elmúlt évi szintjével számolunk, ebben a körben minőségi változásra nem számítunk.

A személyi állomány létszáma alapvetően nem változik, a dolgozók mobilitása alacsony szintű.

A tanuszoda működtetését egész évre terveztük. A Tankerület részéről maximális az igénybevétel.

A tanuszoda személyi állománya terén a járványhelyzet előtti rend van érvényben.

A sportpálya üzemeltetése a már megszokott rendszerben és módon fog működni. Apróbb fejlesztési feladatokat kell elvégezni. A feladatokat két fő látja el továbbra is.

A városi sportcsarnok üzemeltetése egész évre, teljes kihasználtság mellett lett tervezve. A Tankerület részéről maximális az igénybevétel. Műszaki fejlesztést nem terveztünk.

**A 2022. évi gazdálkodási terv**

**2.1 A bevételek, költségek és nyereség alakulása**

A Kft. legjelentősebb bevétele az önkormányzat által közszolgáltatási szerződésben rögzített forrásbiztosításból származik. A feladatellátások nem tartalmaznak jelentős nyereséget, az önkormányzat a közfeladat ellátásának biztosítása érdekében a bevételek és kiadások közötti különbözettel járul hozzá a biztonságos működéshez.

A társaságnak jelentős bevétele származik a vállalkozási tevékenységből, amelyeket az előző év tapasztalatai, illetve az előzetes tárgyalások információi alapján terveztünk.

**A 2022.évre tervezett nyereség 266 eFt.**

A személyi jellegű kiadások terén 15,4 %-os növekménnyel számoltunk a hatályos jogszabályoknak megfelelően. A dolgozók jelentős része a vonatkozó jogszabály által meghatározott jövedelemsávban van.

A dologi kiadások terén 10 %-os növekedéssel terveztünk.

A bevételek és kiadások részletezése és struktúrája amellékletben található.

**2.2. A főbb tevékenységek**

Az egyes tevékenységcsoportok tervezett költségeit a melléklet tartalmazza.

1. **Parkfenntartási és közterület karbantartási feladatok**

A közfeladat ellátási szerződés alapján az önkormányzat kompenzációt biztosít a feladatok ellátásához.

Parkfenntartási feladatok végrehajtására alkalmazott technológiával a színvonalat tartani tudjuk.

A szakipari munkák iránti növekvő igények elsődleges oka a közterületeken tapasztalható rongálások és a nem rendeltetésszerű használatból eredő károk hatékony elhárítása. A balesetveszélyes helyzetek kiküszöbölése és az elhúzódó karbantartások okozta gyorsuló ütemű állagromlás megelőzése céljából szükséges a reagáló-képesség javítása.

1. **Városüzemeltetés**

A városi szimbólumok karbantartása.

Út- hídkarbantartás, közútkezelés, ideértve a forgalomtechnikai, irányítási berendezések, jelzőtáblák elhelyezése, karbantartása, javítása

Belvízvédelmi feladatok, (mobilszivattyúk telepítése, üzemeltetése, ideiglenes belvízvédelmi létesítmények építése), a Rácz-töltés zsilip berendezése felújítást igényel.

Zárt és nyílt csapadékvíz elvezető csatornák karbantartása, önkormányzati intézmények karbantartása, köztisztasági, hó eltakarítási, síkosság mentesítési feladatok ellátása, állati hulla és állati eredetű hulladék elszállításának megszervezése.

A közterület karbantartásra és városüzemeltetési feladatok ellátására 65 000 000 Ft összegben kell a városnak hozzájárulni.

1. **Takarítási feladatok**

Takarítási tevékenységünknél tíz és fél főt alkalmazunk. A takarítási tevékenységi kört a meglévő szerződések szerint végezzük, melyek a Bátmetall Kft-vel, Gondozási Központtal, Keresztély Gyula Városi Könyvtárral, a Bátaszéki Közös Önkormányzati Hivatallal kötött vállalkozási szerződés, valamint a Bátaszék Város Önkormányzatával és a Szekszárdi Tankerülettel kötött szerződés keretein belül az Általános Iskola valamint a Gimnázium takarítására terjed ki. Elsődleges célunk a szolgáltatás színvonalának szinten tartása és a lehetőségeinkhez igazodva a folyamatos javítása. A tevékenység nagy élőmunka igénnyel bír és a minimálbér növekedésének hatása ezen a területen is növeli a bér és járulék kiadásokat az előző évhez képest. A feladatellátásnál a veszteség képződés elkerüléséhez a szolgáltatási szerződések díjemelkedésével kellett számolni. Ezen a területen átlagosan 16,2 %-os díjemelkedéssel terveztünk.

A kimutatásokat a melléklet tartalmazza.

**4. Ügyviteli és irányítási tevékenység**

A társaság általános költségei között – a táblázat kiemelt oszlopa - három fő bérét / ügyvezető, és két fő adminisztrátor / és járulékait, a telephely közüzemi díjai, az ügyviteli és informatikai infrastruktúra működtetésének költségeit, valamint a számviteli, jogi gazdasági és munkaügyi, a szakértői és tanácsadói szolgáltatások díjait terveztük. A bértervnél 2 fő teljes munkaidős és 1 fő részmunkaidőben történő foglalkoztatása lett figyelembe véve. A külső szakértők bevonására továbbra is nagy szükség lesz.

A tervezett kiadások összege 24 634 E Ft. A kiadások finanszírozásában alapvetően a városüzemeltetési, építőipari és karbantartó, valamint a takarítási tevékenységeink vesznek részt. A kimutatásokat a melléklet tartalmazza.

**5.** **A bérlakás kezelés és piacüzemeltetés** területén az Önkormányzattal elszámolásos szerződésünk van, így ezen tevékenységünknél sem eredmény sem veszteség nem keletkezik. A bérlakásokra vonatkozóan a 2022. évi lakás felújítási tervben javasoltak szerint célszerű eljárni.

**6.** **Vállalkozási tevékenység**

Vállalkozási tevékenységünknél az első számú feladatunk az önkormányzati és intézményi munkák ellátása. A külső megrendelések egyre fontosabb feladatot jelentenek a számunkra.

Az év során egy fő kőműves szakmunkás nyugdíjba vonul, pótlása a jelenlegi helyzetben nem megoldható. A vállalkozási munkákból képződött nyereség is biztosítani tudja a kft általános kiadásainak fedezetét és jelentősen befolyásolja a cég működőképességét. A 2022. évre 17 740 E Ft bevétellel terveztünk. A kimutatásokat a melléklet tartalmazza.

**7. Tanuszoda Üzemeltetés**

A Bátaszéki Tanuszoda üzemeltetését a Bátaszék Város Önkormányzattal kötött üzemeltetési szerződés alapján végezzük. Az egész évet teljes üzemelésre terveztük. A Tankerülettel van érvényes szerződésünk erre a tanévre. Az önkormányzatnak 40 000 EFt támogatást szükséges biztosítania a működéshez.

A kimutatásokat a melléklet tartalmazza.

**8. Sportpálya és Sportcsarnok üzemeltetése**

A sportpálya és a sportcsarnok üzemeltetése a közfeladat-ellátási szerződés keretében történik.

Fejlesztési feladatok nem szerepelnek a tervben. A kimutatásokat a melléklet tartalmazza.

A sportcsarnok üzemeltetésére vonatkozóan a Tankerület is költségviselő, az egész évet normál működésre terveztük. A kimutatásokat a melléklet tartalmazza.

Összességében elmondható, hogy az elmúlt évi 114 millió Ft támogatáshoz képest nagyságrendileg 22 millió forinttal több támogatást igényel a jelen üzleti év, mely a műszaki színvonal tekintetében a jelenlegi szint fenntartására elegendő.

Kérem a T. Képviselő-testületet, hogy a társaság 2021. évi üzleti tervét a fentieknek megfelelően az 1. számú határozati javaslattal fogadja el.

Továbbá javasoljuk a BÁT-KOM 2004. Kft. ügyvezetője személyi juttatásának 2022. január 1.-jével történő megemelését a 2. számú határozati javaslat elfogadásával.

1. **számú H a t á r o z a t i j a v a s l a t :**

**BÁT-KOM 2004. Kft. 2022. évi üzleti tervének elfogadására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva - a Kft. 2022. évre vonatkozó – és a határozat mellékletét képező - üzleti tervét

1. ***210 266 486.- Ft tervezett bevétellel,***
2. ***210 000 018.- Ft tervezett kiadással és***
3. ***266 468.- Ft tervezett eredménnyel***

elfogadja.

*Határidő:* 2022. január 31.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

irattár

**2. számú H a t á r o z a t i j a v a s l a t :**

**a BÁT-KOM 2004 Kft. ügyvezetője személyi juttatásainak meghatározása 2022.01.01-től**

Bátaszék Város Önkormányzatának Képviselő-testülete, mint a BÁT-KOM 2004. Kft kizárólagos tulajdonosa

a) a Kft. Felügyelőbizottsága javaslatát elfogadva – a 122/2015.(V.27.) önkormányzati határozattal jóváhagyott Javadalmazási Szabályzat 3. pontjában rögzített hatáskörében eljárva –, Pap Péternek, a Kft. ügyvezetőjének havi illetményét **2022. január 1. napjától** bruttó **550.000.- Ft/hó**, míg havi költségtérítését **110.000.- Ft/hó** összegben állapítja meg,

b) egyúttal a 15/2021. (I.27.) önk-i határozatát hatályon kívül helyezi.

*Határidő*: 2022. január 31.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül*: Pap Péter ügyvezető,

BÁT-KOM 2004 Kft.

irattár